**Mărturisiri**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi nu mai simt căldura din verile de foc

Nici fulgii albi de nea nu-i simt acum deloc,

Nu simt nici firul ierbii ce-i verde ca mătasea

Nici frunzele îngălbenite, doar vântu-l simt-adesea.

Mai simt doar depărtarea îmbrățișată-n dor

Învăluită-n negură de jindul călător,

Iubirea ce-i pierdută în marea de pustiu

Încer să o adulmec, dar este prea târziu?

Azi nu mai simt durerea ce am simțit-o ieri,

Ce repede-au trecut atâtea primăveri!

O liniște nebună s-a așternut din cer,

Un val de ceață deasă m-a prins ca un mister.

Privesc și las în urmă tristețea și suspinul

Și lacrima ce curge amară ca veninul,

Mai pâlpâie în vise, în nopțile senine

Mai am speranța-n mine că într-o zi revine...